Source: http://docplayer.fi/115577-Roikkolomautuksesta-hanna-kurtto-1-johdanto-1-1-yleista-lomauttamisesta.html
Timestamp: 2018-07-20 14:40:12+00:00
Document Index: 8042816

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'KKO ', 'KKO ', 'KKO ', 'KKO ', 'tuomioistuin ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ']

Roikkolomautuksesta. Hanna Kurtto. 1. Johdanto Yleistä lomauttamisesta - PDF
Roikkolomautuksesta. Hanna Kurtto. 1. Johdanto Yleistä lomauttamisesta
Download "Roikkolomautuksesta. Hanna Kurtto. 1. Johdanto. 1.1. Yleistä lomauttamisesta"
1 Hanna Kurtto Roikkolomautuksesta 1. Johdanto 1.1. Yleistä lomauttamisesta Työsopimuslain 5 luvun 1 :n 1 momentin mukaan lomauttamisella tarkoitetaan työnantajan päätökseen tai hänen aloitteestaan tehtävään sopimukseen perustuvaa työnteon ja palkanmaksun väliaikaista keskeyttämistä työsuhteen pysyessä muutoin voimassa. Työnteko ja palkanmaksu voidaan keskeyttää toistaiseksi tai määräajaksi joko sopimalla tai yksipuolisesti työnantajan aloitteesta. Työntekijän lomauttamisen tulee aina olla tarkoitettu väliaikaiseksi toimenpiteeksi. Sen tulee olla väliaikainen erityisesti, jos lomautuksen perusteet eivät täytä työsopimuslain 7 luvun 1 :n sekä 3 ja 4 :ssä säädettyjä työsopimuksen irtisanomisperusteita. Näissä tapauksissa lomauttamisen tulee jäädä aidosti tilapäisenä työnteosta erottamisena perustuslain 18.3 :n ulkopuolelle. Säännöksen mukaan ketään ei saa erottaa työstään ilman lakiin perustuvaa syytä. 1 Lomauttaminen voidaan toteuttaa määräaikaisena, toistaiseksi tapahtuvana, vuorolomautuksena (jossa työntekijät ovat kukin vuorollaan määräaikaisessa lomautuksessa) ja osittaisella lomautuksella eli lyhennetyllä työviikolla tai työpäivällä. Lomautuksen aikana yrityksellä on mahdollisuus sopeuttaa toimintansa olemassa oleviin toimintaedellytyksiin. Työsopimuksesta johtuvien velvoitteiden levätessäkin on sopimussuhteessa puolin ja toisin noudatettava esimerkiksi lojaliteettivelvoitetta, tasapuolisen kohtelun vaatimusta ja kilpailevan toiminnan kieltoa. Työsuhteen jatkuessa työnantajalla on jo työsopimuksesta johtuva velvollisuus tarjota lomautetulle työntekijälle työtä heti, kun sitä on kummankin sopijakumppanin kannalta tarkoituksenmukaisesti tarjottavissa. Työsopimuslain 5 luvun 7 :n 2 momentin mukaan työnantajan irtisanoessa lomautetun työntekijän työsopimuksen, työntekijällä on oikeus saada irtisanomisajan palkkansa. Taloudellisista tai tuotannollisista syistä lomautettu työntekijä voi irtisanoa työsopimuksensa ja työsuhteensa sen lomautusaikana ilman irtisanomisaikaa. Tätä erityistä ja nopeasti vaikuttavaa oikeutta työsopimuksen irtisanomiseen päättymään milloin ta- 1 Tiitinen Kröger 2002 s
2 hansa lomautusaikana ei kuitenkaan ole enää seitsemän päivää ennen lomautuksen päättymistä, jos lomautuksen päättymisaika on jo tiedossa. 2 Erityisesti pitkäaikaisen toistaiseksi voimassaolevan lomautuksen aikana voi myöhemmin tulla ajankohtaiseksi koko lomautettuna olevan työsuhteen päättäminen irtisanomalla. Silloin, kun lomautus on kestänyt yhdenjaksoisesti jo vähintään 200 kalenteripäivää, on työntekijällä työsopimuslain 5 luvun 7 :n 3 momentin nojalla paitsi oikeus irtisanoa työsopimuksensa päättymään heti, myös oikeus saada irtisanomisajan palkkansa. 3 Tässä keskitytään tämän niin sanotun roikkolomautuksen käsittelemiseen ja siihen, miten ja miksi sääntely on kehittynyt nykyiseen muotoonsa, mitä säännös käytännössä tarkoittaa ja mitä ongelmia roikkolomautuksesta mahdollisesti aiheutuu. 2. Roikkolomautusta koskevan sääntelyn tausta ja kehitys 2.1. Vuoden 1970 työsopimuslaki Aiemmin voimassa olleen vuoden 1970 työsopimuslain 42 :n mukaan lomautetulla työntekijällä oli työsuhteessa muuten noudatettavasta irtisanomisajasta riippumatta oikeus irtisanoa työsopimuksensa päättymään milloin tahansa lomautusaikana, ei kuitenkaan, jos lomautuksen päättymisaika oli jo hänen tiedossaan, viimeisen viikon aikana ennen lomautuksen päättymistä. Koska työnantajalla ei ollut lomautusaikaan kohdistuvaa palkanmaksuvelvollisuutta, työntekijällä, joka irtisanoi työsopimuksen 42 :n 1 momentin nojalla, ei kuitenkaan tuolloin ollut oikeutta irtisanomisajan palkkaan Lakiuudistus 1996 Erityisesti 1990-luvun taloudellisen laman aikana roikkolomautukset yleistyivät. Näillä tarkoitettiin lomautuksia, joita ei lainkaan päätetty työnantajan puolelta. Ne jäivät ikään kuin roikkumaan, kun työnantajalla ei ollut velvollisuutta irtisanoa työsuhdetta. Lomautukset saattoivat jatkua useita vuosia ilman, että työnantajalla oli velvollisuutta maksaa irtisanomisajan palkka. Voimassa ollut työsopimuslaki ei kieltänyt roikkolomautuksia, mutta korkein oikeus otti niihin kielteisen kannan: Tapauksessa KKO 1994:24 työntekijä, joka oli ollut lomautettuna yli 500 päivää, oli irtisanonut työsopimuksensa. Lomautusajan pituudesta ja siitä, ettei työnantaja ollut lomautettuaan työntekijän tarjonnut hänelle työtä, oli pääteltävissä työnantajan tosiasiallisesti tarkoittaneen, että työsuhde oli päättynyt. Työnantaja oli velvollinen suorittamaan työntekijälle korvausta irtisanomisajan palkan menetyksestä. Korvaus määräytyi sen irtisanomisajan mukaan, jota työnantajan oli noudatettava irtisanoessaan työsopimuksen. 2 Kairinen ym. s Tiitinen Kröger 2002 s ja KKO 2005:
3 Tapauksessa KKO 1995:91 työnantaja oli työn vähyyden perusteella lomauttanut A:n ja B:n toistaiseksi. Lomautus oli haasteen tiedoksiantopäivään mennessä jatkunut yhtäjaksoisesti 487 päivää. Työnantaja ei ollut lomautuksen aikana tarjonnut A:lle ja B:lle työtä eikä ollut näyttänyt, että hän kohtuullisen ajan kuluessa pystyisi sitä vielä tarjoamaan. Näistä seikoista voitiin päätellä A:n ja B:n työsuhteiden päättyneen. Työnantaja oli velvollinen suorittamaan heille korvausta irtisanomisajan palkan menetyksestä. Tapauksessa KKO 1995:92 työntekijä oli irtisanonut työsopimuksensa oltuaan lomautettuna yhtäjaksoisesti noin yhden vuoden. Työnantaja ei ollut lomautuksen aikana tarjonnut työntekijälle työtä eikä ollut näyttänyt, että hän kohtuullisen ajan kuluessa pystyisi sitä vielä tarjoamaan. Työnantajan voitiin päätellä tosiasiallisesti tarkoittaneen, että työntekijän työsuhde oli päättynyt. Työnantaja oli velvollinen suorittamaan korvausta irtisanomisajan palkan menetyksestä. Tapauksessa KKO 1994:90 maalausliikkeen työntekijät A ja B olivat irtisanoneet työsopimuksensa oltuaan lomautettuina yhtäjaksoisesti 227 päivää. Lomautus ei ollut kestänyt niin kauan, että siitä sinänsä olisi voitu päätellä työsuhteiden päättyneen. Ei myöskään voitu pitää ilmeisenä, ettei työnantaja olisi kyennyt tarjoamaan työntekijöille uudelleen työtä. Muutoinkaan ei voitu päätellä, että työnantajalla olisi ollut tarkoitus päättää työntekijöiden työsuhteet. Työnantaja ei siten ollut velvollinen suorittamaan työntekijöille korvausta irtisanomisajan palkan menetyksestä. Vuoden 1996 työsopimuslain uudistusta valmisteltaessa otettiin huomioon edellä mainitut korkeimman oikeuden ratkaisut eli uusi kehitys oikeuskäytännössä. Korkein oikeus oli todennut, että lomauttaminen toimenpiteenä oli tarkoitettu väliaikaiseksi toimenpiteeksi eikä työnantajalla ollut oikeutta käyttää sitä pysyvänä ratkaisuna irtisanomisen asemesta. Korkein oikeus olikin päätynyt siihen, että silloin kun lomautusaika on muodostunut erittäin pitkäksi eikä työntekijälle ollut tuona aikana tarjottu työtä, työnantajan tarkoituksena katsottiin tosiasiallisesti olleen työsuhteen päättäminen. Lomautuksen käytön tosiasiallista tarkoitusta arvioitiin myös sen mukaan, oliko työnantajan toiminnan laajuus ja luonne huomioon ottaen todennäköistä, että työntekijälle tultaisiin lähitulevaisuudessa tarjoamaan työtä. Edellä mainituissa tapauksissa työsopimuksensa lomautusaikana irtisanoneilla työntekijöillä oli katsottu olleen oikeus korvaukseen irtisanomisajan palkan menetyksestä. 4 Oikeuskäytännön kehityksen tuloksena vuoden 1970 työsopimuslakiin lisättiin uusi 3 momentti, joka oli erityissäännös työnantajan lomautusaikaan kohdistuvasta korvausvelvollisuudesta. Säännös juontui myös vuoden 1981 tammikuussa työmarkkinain keskusjärjestöjen tekemästä sopimusratkaisusta 5. Pitkään jatkuneen lomautuksen jälkeen työntekijällä oli oikeus irtisanoa työsopimus menettämättä oikeuttaan irtisanomisajan palkkaan. Työnantajalla oli kuitenkin oikeus 4 Ratkaisussaan 1994:90 korkein oikeus oli sitä vastoin päätynyt siihen, ettei lomautuksen kestosta eikä vallitsevista olosuhteista voitu päätellä työnantajalla olleen tosiasiallista tarkoitusta päättää työsuhdetta. Lisäksi lomautus ei ollut ollut niin pitkäkestoinen kuin edellä mainituissa muissa KKO:n tapauksissa, joissa lomautus oli kestänyt noin 365 päivästä noin 500 päivään. 5 Tiitinen Kröger 2002 s
4 tarjota yli 200 päivää lomautettuna olleelle, työsopimuksensa irtisanoneelle työntekijälle työtä irtisanomisaikaa vastaavaksi ajaksi viikon kuluessa siitä, kun työntekijä on toimittanut irtisanomisen työnantajan tietoon, elleivät työntekijä ja työnantaja sopineet toisin. Mikäli työnantaja tarjosi työntekijälle tämän työsopimuksen mukaista tai sitä vastaavaa työtä viikon kuluessa työsopimuksen irtisanomisesta, työsuhde jatkui irtisanomisajan päättymiseen asti sovituin palkkaeduin. Työntekijän työstä kieltäytymistä arvioitiin työsopimuslain vakiintuneen tulkinnan mukaisesti. Niissä tilanteissa, joissa työnantaja ei tarjonnut työntekijälle työtä viikon kuluessa irtisanomisesta, työsuhde päättyi sanotun määräajan päättyessä. Tällöin työntekijälle syntyi oikeus irtisanomisajan palkkaa vastaavaan korvaukseen, josta voitiin vähentää lomautusilmoitusajan palkka. Vaikka työsuhteen päättäminen myös näissä tilanteissa rinnastettiin kollektiiviperusteiseen irtisanomiseen, työnantajalle ei syntynyt työsopimuslain 42 a :n mukaista velvollisuutta tarjota työntekijälle työtä työsuhteen päättymisen jälkeisenä aikana. Säännöksen mukaan korvauksen maksuajankohta riippui työsopimuksen päättymisajankohdasta. Jos työntekijä teki irtisanomisajan työnantajan tarjoamaa työtä, irtisanomisajan palkka maksettiin palkanmaksukausittain. Tilanteissa, joissa työnantaja ei tarjonnut työntekijälle työtä viikon määräajan kuluessa, irtisanomisajan palkkaa tai sen osaa vastaava korvaus erääntyi maksettavaksi työsuhteen päättymispäivänä. 6 Työsopimuslain 42 :n 2 momentti oli tahdonvaltainen säännös, josta voitiin poiketa paitsi työehtosopimuksella myös työnantajan ja työntekijän välisellä sopimuksella. Myös 3 momentti oli tahdonvaltainen säännös Työsopimuslaki 2001 Vuonna 1996 työsopimuslain 42 :ään lisättyä uutta 3 momenttia vastaava säännös otettiin vuoden 2001 työsopimuslain 5 luvun 7 :n 3 momenttiin. Ennen vuoden 2001 lakiuudistusta voimassa olleen työsopimuslain 42 :n 3 momentin mukaista työtä, jota työnantaja oli oikeutettu tarjoamaan työsopimuksensa 200 päivän lomautuksen jälkeen irtisanoneelle työntekijälle, ei ollut laissa määritelty tai rajoitettu millään tavalla. Irtisanomisajan palkan menettämisen uhalla työntekijän oli kuitenkin otettava vastaan työnantajan näin tarjoama työ. Tämä säännös ei ollut käytännössä osoittautunut tyydyttäväksi ja se jätettiin pois säädettävästä työsopimuslaista. Työsopimus päättyi lomautetun työntekijän irtisanomana heti ja työntekijällä oli oikeus saada korvauksena irtisanomisajan palkkansa pykälän 2 momentissa säädettävin tavoin. 7 Ratkaisu on onnistunut, koska säännös vaikuttaa kohtuuttomalta työntekijän kannalta, sillä tarjottavaa työtä ei ollut rajoitettu laissa ja työntekijä oli kuitenkin käytännössä pakotettu ottamaan vastaan tarjotun työn sillä uhalla, että menetti muuten oikeutensa irtisanomisajan palkkaan. 6 HE 203/1995 vp s HE 157/2000 vp s
5 3. Työsopimuslain 5 luvun 7 :n soveltamisesta 3.1. Työsopimuslain 5 luvun soveltamisala Työsopimuslain 5 luvun säännöksiä sovelletaan vain työnantaja-aloitteisiin lomautuksiin ja lomautuksen perusteena voivat olla vain taloudelliset ja tuotannolliset syyt. Lomauttaminen on aina työnantaja-aloitteinen ja työnantajan ja työntekijän sopiessa työntekijän aloitteesta työnteon ja palkanmaksun väliaikaisesta keskeyttämisestä tällaiseen sopimukseen eivät tule sovellettaviksi työsopimuslain 5 luvun säännökset, mutta kylläkin työsopimuslain muita säännöksiä. Työntekijää ei saa lomauttaa 7 luvun 2 :ssä tarkoitetun työntekijän henkilöön liittyvän irtisanomisperusteen eikä 8 luvun 1 :n 1 momentissa tarkoitetun purkamisperusteen täyttyessä. Hallituksen esityksen mukaan lomauttamisen käyttö kurinpitotoimena ei ole enää mahdollista, ellei siitä sovittaisi työehtosopimuksella 8. Tiitinen Kröger pitävät perustelulausumaa ongelmallisena ja viittaukseltaan harhaanjohtavana. Vuoden 1970 työsopimuslain 30.1 :n mukaan lomauttaminen saattoi perustua sekä irtisanomisperusteeseen että purkamisperusteeseen. Työsopimuslain kannalta on selvää, että sen 5 luvun säännökset eivät tule sovellettaviksi, jos henkilö lomautetaan väliaikaisesti joko työsopimuslain 7 luvun 2 :ssä tai 8 luvun 1 :n 1 momentissa tarkoitetun työsopimuksen päättämisperusteen nojalla. He toteavat kuitenkin, että työsopimuslain tai perustuslain 18.3 :n säännöskään eivät estä työantajaa tarjoamasta työntekijälle työsopimuksen irtisanomisen tai purkamisen vaihtoehdoksi lyhyehköä määräaikaista palkatonta vapautusta työntekijän työsopimuslain 7 luvun 1 ja 2 :n tai 8 luvun 1 :n 1 momentin säännöksissä tarkoitetun moitittavan käyttäytymisen johdosta Määräaikainen työsopimus ja roikkolomautus Oikeuskirjallisuudessa katsottiin vakiintuneesti, että työnantaja saattoi vuoden 1970 työsopimuslain 30 :n nojalla lomauttaa vain toistaiseksi voimassa olevassa työsuhteessa olevia työntekijöitä. Määräaikaisen työsopimuksen tehnyt työntekijä voitiin lomauttaa tuolloin vain työsopimuksen purkamisperustein 10. Tapauksessa KKO 1995:189 työsopimuslain säännöksen lomauttamisoikeudesta töiden tilapäisen vähentymisen johdosta ei katsottu koskevan määräaikaisia työsopimuksia. Yleissääntö on edelleen sama, koska tehdessään työsopimuksen määräaikaisena sopijapuolet sitoutuvat täyttämään sopimuksesta johtuvat velvoitteensa koko sovitun mää- 8 HE 157/2000 vp s Tiitinen Kröger 2008 s Tiitinen Kröger 2002 s
6 räajan. Työnantajalla on velvollisuus tarjota työtä ja maksaa palkkaa koko sopimuskauden, ellei sopimus ole irtisanomisehtonsa perusteella päätettävissä ennen sopimuskauden päättymistä 11. Poikkeuksena yleissääntöön työsopimuslain 5 luvun 2 :n mukaan työnantaja saa lomauttaa määräaikaisessa työsuhteessa olevan työntekijän vain, jos tämä tekee työtä vakituisen työntekijän sijaisena ja työnantajalla olisi oikeus lomauttaa vakituinen työntekijä, jos hän olisi työssä. Sijaisuuden tulee siis olla kohdistettavissa ja työntekijän tulee ainakin perustellusti tietää tekevänsä työtä jonkun sijaisena määräaikaisen työsopimuksen perusteella 12. Myös määräaikaisessa työsuhteessa olevan työntekijän lomautus saattaa venyä yli 200 päivää kestäväksi roikkolomautukseksi. Lomautuksen kestäessä työntekijällä on kuitenkin oikeus irtisanoa työsopimus 5 luvun 7 :n mukaisesti 13. Määräaikaisen työsopimuksen tehnyt työntekijä voi siis käyttää poikkeuksellista irtisanomisoikeuttaan. Määräaikaisen työsuhteen päättyessä työntekijän irtisanomana hänellä ei ole oikeutta saada korvausta sopimuksen ennenaikaisesta päättymisestä 14. Mikäli työsuhteen kesto on lyhyempi kuin lomautuksen, päättynee työsopimus normaalisti muiden määräaikaisten työsopimusten tapaan Työntekijän ja työnantajan oikeudet ja velvollisuudet roikkolomautuksen aikana Lomautetun työntekijän työsuhde on voimassa lomautuksen ajan, joten hänen tulee noudattaa työsopimuksessa sovittuja kilpailukielto- ja salassapitoehtoja. 15 Työntekijällä on kuitenkin oikeus työsopimuslain 5 luvun 1 :n mukaan tehdä työsopimus ammattiaan vastaavasta työstä lomautuksen ajaksi. Työntekijällä on lomautuksen aikana edelleen lojaalisuusvelvollisuus työnantajaansa kohtaan ja hänen tulee välttää sellaista menettelyä, joka olisi omiaan tuottamaan vahinkoa työnantajalle. Työntekijän on myös edelleen pidettävä salassa liike- ja ammattisalaisuudet, jotka hän työnantajan palveluksessa on saanut tietää. 16 Työntekijän tulee huolehtia lomautuksen aikana siitä, ettei hän tee työnantajansa toiminnan kannalta kilpailevaa työsopimusta, joka ilmeisesti voisi vahingoittaa hänen varsinaista työnantajaansa. Lomautuksen ajaksi tehtävän työsopimuksen sallittavuutta arvioitaessa tulisi ottaa huomioon perustuslaissa turvattu oikeus ammatin ja elinkeinon harjoittamiseen ja toimeentulon hankkimiseen. Tämä tarkoittaa sitä, että työntekijällä olisi oikeus tehdä työsopimus ammattiaan vastaavasta työstä lomautuksen ajak- 11 HE 157/2000 vp s Tiitinen Kröger 2002 s HE 157/2000 vp s Tiitinen Kröger 2002 s Ks. KKO 1995:47: Lomautettu työntekijä oli tehnyt työnantajansa kanssa kilpailevan urakkatarjouksen ja saanut urakan suorittaakseen. Työntekijän menettely oli ollut työsuhteessa noudatettavan hyvän tavan vastainen kilpailuteko, joka oli ilmeisesti vahingoittanut työnantajaa. 16 Saarinen 1996 s
7 si. 17 Hallituksen esityksen mukaan salassapitovelvollisuus säilyy lomautuksen aikana. Lausumalla tarkoitettaneen työsopimuslain 3 luvun 4 :n 1 momentin ensimmäisen virkkeen säännöstä työnantajan liike- ja ammattisalaisuuksien ilmaisemisen kiellosta. Ainakin ammattisalaisuuksien kannalta tulkinnan täytynee olla edellä tarkoitetulla tavalla yleistä hieman väljempi erityisesti, jos lomautus on toimeenpantu toistaiseksi. Työnantajan lomauttaessa työntekijän hänen voidaan katsoa ottavan jonkinasteisen riskin siitä, että työntekijä toisessa työssään käyttää ammattitaitoaan ja osaamistaan samalla tavalla, kuin hän käyttäisi näitä, jos työsuhde olisi lomauttamisen sijasta päättynyt. 18 Muun työn ottaminen voi lisäksi tarkoittaa myös itsenäisenä yrittäjänä tai ammatinharjoittajana toimimista 19. Ottaen huomioon perustuslailla turvatun ammatin ja elinkeinon harjoittamisen sekä työn tekemisen omaan lukuunsa mielestäni itsenäisenä yrittäjänä tai ammatinharjoittajana toimimiseen tulisi suhtautua jossain määrin väljemmin kuin ammattitaidon ja osaamisen käyttämiseen osittain toisen työnantajan hyödyksi. Uutta työsopimusta tehdessään työntekijän tulee kuitenkin ottaa huomioon aikaisemman työsuhteen ensisijaisuus. Tämä edellyttää, että työntekijä, joka on toistaiseksi lomautettu, on velvollinen palaamaan varsinaisen työnantajansa työhön seitsemän päivän kuluttua sitä koskevasta ilmoituksesta. 20 Työntekijän asema muodostuu velvollisuuksia arvioitaessa käytännössä sitä hankalammaksi, mitä kauemmin lomautus kestää. Luonnollista on, että lomautuksen jatkuessa ja pitkäaikaistuessa ongelmat velvollisuuksien noudattamisessa ajan kuluessa kasvavat. Käytännössä mielestäni ainakin työntekijän velvollisuuksiin tulisi suhtautua jossain määrin kasvavasti väljemmin lomautuksen venyessä. Tämä lienee myös perustuslainmukainen tulkinta. Kuten Tiitinen ja Kröger toteavat, työnantaja ottaa tietynlaisen riskin jo työntekijän lomautushetkellä. Lomautetulla työntekijällä on työhön paluunsa turvaamiseksi työsopimuslain 5 luvun 6 :n 2 momentin mukaan oikeus irtisanoa lomautuksen aikana toisen työnantajan kanssa tekemänsä työsopimus noudattaen viiden päivän irtisanomisaikaa. Oikeus on riippumaton siitä, onko työsopimus määräaikainen vai toistaiseksi voimassaoleva. Viiden päivän irtisanomisaika on erittäin lyhyt ja saattaa muodostua käytännössä ongelmalliseksi ja kohtuuttomaksi toisen työnantajan kannalta, varsinkin, jos toinen työsuhde on roikkolomautuksen aikana kestänyt pitkään. Työntekijän irtisanomisoikeus voi joissain tilanteissa aiheuttaa merkittävää haittaa toiselle työnantajalle, jos tämä ei esimerkiksi ole ollut edes tietoinen työntekijän lomautuksesta eikä osaa varautua työsopimuksen nopeaan päättymiseen. Suurempien ongelmien välttämiseksi työntekijän tulisi kertoa lomautuksesta työhönoton yhteydessä HE 157/2000 vp s Tiitinen Kröger 2002 s Kairinen ym. s Saarinen 1996 s HE 157/2000 vp s
8 Toisaalta roikkolomautus voi lopulta muodostua myös työsuhteen tosiasialliseksi päättymiseksi ja toinen työsuhde ensisijaiseksi. Koska kyse on työntekijän irtisanomisoikeudesta, roikkolomautus voinee jatkua määräämättömän ajan ja hyvinkin pitkään, edellyttäen tietenkin, ettei työnantaja käytä irtisanomisoikeuttaan. Jos työntekijällä on käytössään asunto palkkaetuna tai työsuhteeseen liittyvän vuokrasopimuksen perusteella, työsopimuslain 13 luvun 5 :n mukaan hänen oikeutensa asunnon käyttämiseen sovituin ehdoin säilyy ajan, jonka hän on lomautettuna. Työnantajalla on kuitenkin oikeus periä asunnon käytöstä vastike lomautuksen ajalta. Työntekijän luontaisetujen säilyttämisestä lomautusaikana ei ole lainsäännöksiä, joten työnantaja ja työntekijä voivat sopia niiden korvaamisesta tai palauttamisesta työnantajalle lomautusaikana. Mikäli tällaista sopimusta ei saada aikaan, ei työnantaja ole velvollinen antamaan lomautusaikana työntekijälle muuta luontoisetua kuin asuntoedun 22. Roikkolomautuksen aikana olosuhteet voivat muodostua erikoisiksi myös etujen suhteen. Asuntoetu voi säilyä hyvinkin pitkään, etenkin ottaen lisäksi huomioon pitkät irtisanomisajat asunnon käytössä 23, vaikka työsuhde olisi käytännössä päättynyt. Etuudet voivat myös säilyä, vaikka työntekijä olisi tosiasiassa siirtynyt toisen työnantajan palvelukseen, mikäli työsuhdetta ei roikkolomautuksen jatkuessa irtisanota. Työnantajan ja työntekijän luontaisetuja koskevaa sopimusta arvioitaneen yleisten sopimusoikeudellisten periaatteiden mukaisesti Lomautuksen yhdenjaksoisuus Yhdenjaksoisella lomautuksella tarkoitetaan keskeytyksetöntä työstä poissaoloa, johon ei vaikuta vuosiloman sijoittaminen lomautusajalle tai säännöksen kiertämiseksi tarjottu lyhytaikainen työ. 24 Lomautuksen kestoa koskeva 200 päivän edellytys ei koske lomautuksia, joissa esimerkiksi yrityksen toiminnan lopettamisesta tai supistamisesta tai muista olosuhteista voidaan päätellä työsuhteen tosiasiallisesti päättyneen. Oikeuskäytännön mukaan, mikäli työnantajan edellytykset tarjota työntekijälle työtä lomautusaikana heikkenevät olennaisesti ja siten, ettei töihin palaminen enää ole mahdollista, lomautuksessa saattaa olla tosiasiallisesti kysymys työsopimuksen irtisanomisesta. 25 Ainoastaan lomautusjaksojen välille tuleva työnteko katkaisee 200 kalenteripäivän laskemisen. Lomautuksen kanssa päällekkäin sijoittuvat työntekijän vuosilomapäivät lasketaan muiden kalenteripäivien tapaan mukaan 200 päivään. 26 Tapauksessa KKO 1999:45 työnantaja oli työn vähyyden perusteella lomauttanut työntekijän toistaiseksi. Kesken lomautuksen työntekijä oli ollut kuukauden vuosilomalla, 22 Saarinen 1996 s Käyttöoikeuden pituus määräytyy asuinhuoneiston vuokrauksesta annetussa laissa säädetyllä tavalla. 24 Rautiainen Äimälä s Hietala ym. s ja HE 203/1995 vp s KKO 1999:124, HE 157/2000 vp s. 90 ja Rautiainen Äimälä s
9 jolta ajalta työnantaja oli maksanut vuosilomapalkan. Vuosiloma ei keskeyttänyt lomauttamisen yhdenjaksoisuutta eikä 200 päivän laskemista. Lomautuspäivien yhdenjaksoisuuden katkeaminen merkitsee sitä, että työntekojakson päättymisen jälkeen alkava uusi lomautus aloittaa 200 kalenteripäivän laskentajakson uudelleen 27. Lomautuksen yhdenjaksoisuuden vaatimus ei jää täyttymättä silloin, kun työnantaja säännöksen kiertämistarkoituksessa kutsuu työntekijän lyhyehköksi ajaksi työhön muutoin yhdenjaksoisen lomautuksen kestäessä. Tällä tarkoitettaneen satunnaisesti sijoittuvaa muutaman päivän ajanjaksoa. Jos lomautus on toteutettu useina peräkkäisinä määräaikaisina lomautuksina siten, että lomautusten yhteiskesto ylittää 200 kalenteripäivää ja tähän on ryhdytty ehdotetun säännöksen kiertämiseksi, työntekijällä on irtisanoessaan työsopimuksensa lomautusaikana oikeus korvaukseen irtisanomisajan palkan tai sen osan menetyksestä aiheutuvasta vahingosta. Tapauskohtaisesti ja kokonaisharkinnan perusteella tulee ratkaista, milloin kysymyksessä katsotaan olevan lain kiertämistarkoituksessa toteutettu jatkuvien määräaikaisten lomautusten sarja Työsopimuksen päättyminen 4.1. Työsopimuksen irtisanominen Työsopimuslain 13 luvun 7 :n 1 momentissa ei mainita työsopimuslain 5 luvun 7 :n 3 momentin säännöstä, mikä merkitsee, että säännöksen työntekijän etuuksista ei saa sopia edes työehtosopimuksin esimerkiksi pidentämällä työntekijän korvausoikeuden edellytykseksi säädettyä lomautuksen 200 päivän kestoaikaa. 29 Mikäli työntekijä käyttää oikeuttaan irtisanoa työsopimuksensa 200 lomautuspäivän jälkeen, työntekijän työsopimus päättyy silloin, kun työntekijä on toimittanut työsopimuksen päättämisilmoituksen työnantajalle. Työntekijällä ei kuitenkaan ole irtisanomisoikeutta lomautuksen päättymistä edeltävän seitsemän päivän aikana, jos hän on saanut joko lomautuksen alkaessa tai kestäessä tiedon lomautuksen tarkasta päättymisajankohdasta ja töiden alkamisesta. Lomautuksen viimeisen seitsemän päivän aikana työntekijä voi irtisanoa työsopimuksensa päättymään normaalissa työsopimuksen irtisanomisajassa. Määräaikainen työsopimus sitoo työntekijää kuitenkin sen päättymiseen saakka. 30 Mikäli ilmoitus on toimitettu postitse tai sähköisesti, katsotaan päättämisilmoituksen tulleen työnantajan tietoon seitsemäntenä päivänä sen jälkeen, kun ilmoitus on lähetetty Saarinen 1996 s Hietala ym. s Tiitinen Kröger 2002 s Hietala ym. s Saarinen 1996 s
10 TT Työnantaja oli ilmoittanut lomautetulle työntekijälle tälle sopivan työn alkamisesta tiettynä päivänä. Työntekijä oli tuolloin suhtautunut epäröivästi työhön paluuseen ja jättänyt saapumatta työhön. Työnantajan ilmoitus töiden alkamisesta oli joka tapauksessa merkinnyt työntekijän taloudellisista ja tuotannollisista syistä toimeenpannun lomautuksen päättymistä. Työntekijä oli tämän jälkeen yli kuukauden kuluttua ilmoittanut irtisanoutuvansa ja vaatinut lomautuksensa yli 200 päivän kestoon vedoten irtisanomisajan palkan maksamista. Työnantaja oli sittemmin ilmoittanut työntekijälle käsitelleensä työntekijän työsopimusta purkautuneena, koska työntekijä oli ollut syytä ilmoittamatta poissa työstä yli seitsemän päivää. Työnantaja ei voinut enää pitkähkön ajan kuluttua ja työntekijän itse irtisanouduttua vedota työsopimuksen purkautuneena pitämiseen. Koska työntekijän irtisanoutuminen oli tapahtunut sen jälkeen, kun taloudellisista ja tuotannollisista syistä johtunut lomautus hänen kohdallaan oli päättynyt, hänellä ei ollut oikeutta vaatimaansa irtisanomisajan palkkaa. Koska työntekijän työsopimus oli päättynyt hänen itsensä toimittamaan irtisanomiseen, hänellä ei myöskään ollut oikeutta kanteessa perusteettoman työsuhteen päättämisen johdosta vaadittuun korvaukseen Työsopimuksen raukeaminen Helsingin hovioikeus nro 5 (S 08/1180) Tapauksessa oli kysymys roikkolomautuksesta ja työsopimuksen raukeamisesta. Työntekijä oli kuollut oltuaan lomautettuna lähtien. Työntekijän kuolinpesän osakkaat vaativat työnantajalta irtisanomisajan palkkaa työsopimuslain 5 luvun 7 :n 3 momentin nojalla. Hovioikeus katsoi työsuhteen päättyneen työntekijän kuolemaan. Lomautus oli helmikuussa 2005 tullut kestämään yli 200 päivää. Työntekijä ei kuitenkaan ollut ryhtynyt toimenpiteisiin työsopimuksensa päättämiseksi. Hovioikeus katsoi, että vaadittua saatavaa (irtisanomisajan palkkaa) ei ollut syntynyt ja erääntynyt ennen työntekijän kuolemaa. Näin ollen hänen kuolinpesänsä osakkaat eivät olleet tulleet työsopimuksen osapuoliksi. Tapauksessa työntekijän kuolinpesän osakkaat katsoivat, että työnantaja oli velvollinen maksamaan yli 200 päivää lomautettuna olleelle työntekijälle irtisanomisajan palkan ja välttyi tältä maksuvelvollisuudelta ainoastaan kutsumalla lomautettuna olevan työntekijän työhön. Työnantaja ei ollut kutsunut työntekijää työhön, vaan lomautus ja työsopimus olivat päättyneet työntekijän kuolemaan. Koska työntekijä oli ollut lomautettuna vähintään 200 päivää eikä häntä ollut kutsuttu työhön, kuolinpesän osakkaat katsoivat, että työnantajan oli katsottava tosiasiassa irtisanoneen työsopimuksen maksamatta irtisanomisajan palkkaa. Hovioikeus totesi, että työsopimuksen irtisanominen merkitsi työnantajan ja työntekijän välisen työsopimussuhteen sekä työntekijän työvelvoitteen päättymistä irtisanomisajan kuluttua. Lomautus puolestaan merkitsi työsuhteen jatkumista työntekijän työvelvoitteen jäädessä lepäämään. Lomautus saattoi jatkua ilman, että kumpikaan työsuhteen osapuoli ryhtyy toimenpiteisiin työsuhteen päättämiseksi. Työntekijä ei ollut ryhtynyt toimenpiteisiin työsuhteensa päättämiseksi lomautuksen kestettyä 200 päivää, vaan oli antanut työsuhteensa jatkua. Työntekijän oikeus irtisanomisajan palkkaan ei ollut syntynyt automaattisesti lomautuksen kestettyä 200 päivää eikä se seikka, ettei työnantaja ollut kutsunut työntekijää takaisin työhön, myöskään ollut synnyt- 166
11 tänyt työntekijälle oikeutta irtisanomisajan palkkaan. Työsopimuslaissa ei ole säännöstä työsopimuksen raukeamisesta. Työntekijän kuollessa sopimus raukeaa ilman eri toimenpiteitä 32. Tällöin työsopimuksen katsotaan päättyneen ilman kummankaan sopijapuolen nimenomaista päättämisilmoitusta 33. Työsopimuksen rauetessa työnantajalla ei ole velvollisuutta maksaa irtisanomisajan palkkaa. Mahdolliset maksamatta olevat saatavat tulee sen sijaan maksaa, koska työsuhteen päättyminen eräännyttää ne maksettaviksi 34. Lomautus päätetään normaalisti nimenomaisella tätä tarkoittavalla tahdonilmaisulla. Työsopimuksen raukeaminen on oikeuskäytännön mukaan mahdollista esimerkiksi silloin, kun lomautetun työntekijän tilalle on otettu muita, ja kun voidaan päätellä, että työnantajalla ei ole enää ollut tarkoitusta tarjota kyseiselle työntekijälle työtä. 35 Tilanteita, joissa työsopimuksen raukeaminen voisi tulla kyseeseen, ei voida määritellä kattavasti eikä niitä ole kovin laajasti käsitelty oikeuskäytännössäkään. Monet poikkeuksellisista työsuhteen päättymistilanteista on työsopimuslaissa nimenomaisesti määritelty (esimerkiksi työnantajan kuolema ja konkurssi, yrityssaneeraus). Näkökohta puoltaa raukeaminen-konstruktion sallimista vain erityisen poikkeuksellisesti ja työoikeudellisen arvioinnin ensisijaisuutta 36. Oikeuskäytännössä työsopimuksen raukeaminen on ollut erittäin harvinaista. 37 Työsopimuslain 5 luvun 7 :n 3 momentin säännöksen sanamuoto, esityöt ja tarkoitus tukevat sitä käsitystä, että työntekijän tulee tehdä itse päätös työsopimuksen päättämisestä. Säännös oli tarkoitettu työntekijän nopeaksi vapautumismahdollisuudeksi roikkolomautuksen aikana. Lomautuksen 200 päivän kulumista ja oikeutta irtisanomisajan palkkaan ei ole tarkoitettu automaattiseksi, vaan oikeus irtisanomisajan palkkaan on nimenomaisesti sidottu työsopimuksen irtisanomiseen eli tahdonilmaisuun. Edellä mainituissa korkeimman oikeuden ratkaisuissa 1990-luvun puolivälistä kyse on ollut työntekijän irtisanoutumisesta ja oikeudesta irtisanoa työsopimus, ja tämän oikeutuksena on osaltaan käytetty sitä, että lomautus on väliaikainen ratkaisu ja viitattu lomautuksen pitkään kestoon. Joko työntekijän tai työnantajan tulee toimia aktiivisesti ja nimenomaisella tahdonilmaisulla päättää työsuhde 200 päivän lomautusajan kulumisen jälkeen. Muuten on mahdollista, että työsuhde päättyy edellä selostetun Helsingin hovioikeuden tapauksen tavoin työsopimuksen raukeamiseen ilman oikeutta irtisanomisajan palkkaan, vaikka lomautus olisi kestänyt huomattavasti yli 200 päivää. 32 Tiitinen Kröger 2002 s Hietala ym. s Moilanen s Koskinen s. 7. Koskinen pitää koko työsuhteen raukeamissääntelyä lähinnä tarpeettomana (www.edilex.fi/uutiset/13408.html). 36 Koskinen s Työtuomioistuin on katsonut, että työnantajalla oli oikeus katsoa työsopimus rauenneeksi silloin, kun työntekijälle oli takautuvasti myönnetty täysi työkyvyttömyyseläke pysyvän työkyvyttömyyden perusteella. KKO on kuitenkin ratkaisussaan 2006:104 katsonut, että työkyvyttömyyseläkkeellä olo saattaa muodostaa työsopimuksen purku- mutta ei raukeamisperusteen. Tapauksessa työsuorituksen edellytyksiä ei ollut eli työntekijä ei olisi voinut täyttää päävelvoitettaan. 167
12 4.3. Irtisanomisajan palkan maksaminen ja määräytyminen Työntekijän irtisanoutuessa lomautuksen kestettyä yhdenjaksoisesti vähintään 200 päivää, syntyy työnantajalle velvoite maksaa irtisanomisajan menettämisen korvaukseksi työnantajan noudatettavana oleva irtisanomisajan palkka. Työsuhde päättyy tällöin heti ja irtisanomisajan palkkaa vastaava korvaus erääntyy maksettavaksi työsuhteen päättymispäivänä. Työnantajan irtisanoessa lomautetun työntekijän työsopimuksen työntekijällä on luonnollisesti niin ikään oikeus irtisanomisajan palkkaansa. Työntekijän oikeus irtisanomisajan palkkaa vastaavaan korvaukseen määräytyy työnantajan noudatettavana olevan irtisanomisajan mukaan. Niin sanotun roikkolomautuksen jälkeen tapahtuneen työntekijän irtisanoutumisen katsotaan johtuvan työnantajasta, jolloin irtisanomisajan palkkakin määräytyy siten, kuin työnantaja olisi irtisanonut työsopimuksen. Jos esimerkiksi työntekijän työsuhde on kestänyt 10 vuotta, on hän irtisanoutuessaan oikeutettu neljän kuukauden irtisanomisajan palkkaan. Korvauksen maksuajankohta riippuu työsopimuksen päättämisajankohdasta. Työsopimuslain 5 luvun 7 :n 2 momentin mukaan työnantaja voi vähentää, mikäli lomautus on toteutettu pidemmällä kuin 14 päivän ilmoitusajalla, 14 päivän palkkaa vastaavan määrän työnantajan noudatettavana olevan irtisanomisajan palkasta. Työnantajan oikeudesta vähentää lomautusilmoitusajan palkka irtisanomisajan palkasta voidaan sopia toisin valtakunnallisella työehtosopimuksella. Pykälän 1 momentti ja 3 momentti sen sijaan ovat ehdottomia, eikä niistä voida sopia toisin työehtosopimuksella tai työsopimuksella muuten kuin työntekijän eduksi. 38 Työnantaja on myös velvollinen suorittamaan lomakorvausta irtisanomisajalta 39. Näin on katsottu myös oikeuskäytännössä, koska lomautusaikana irtisanottu työntekijä saa korvauksen siitä, ettei hän lomautettaessa ole saanut hyväkseen palkallista irtisanomisaikaa. Tapauksessa KKO 1994:126 työntekijä, joka oli lomautuksen tullessa voimaan saanut hyväkseen säädetyn lomautusilmoitusajan, mutta ei työsopimuksen mukaista irtisanomisaikaa, oli irtisanottu lomautusaikana. Lomakorvausta irtisanomisajalta pidettiin työsopimuslain 42 :n 2 momentissa tarkoitettuna irtisanomisajan palkan menetyksestä aiheutuneena vahinkona. Tapauksessa KKO 1997:180 työntekijöille irtisanomisajan palkan menetyksestä määrättävät korvaukset laskettiin heille työssäoloajalta maksetun keskituntiansion eikä työehtosopimuksen mukaisen odotusajalta maksettavan tuntipalkan perusteella. Tapauksessa KKO 2000:91 työnantaja oli taloudellisten ja tuotannollisten syiden perusteella lomauttanut palveluksessaan olleen A:n toistaiseksi tämän saamatta hyväkseen työsopimuksen lakkaamista koskevaa irtisanomisaikaa. Oltuaan lomautettuna yhtäjaksoisesti yli 200 päivää A oli irtisanonut työsopimuksensa. Työnantaja oli postitetulla ja A:lle saapuneella kirjeellä kehottanut A:ta tule- 38 Tiitinen Kröger 2002 s Saarinen 2007 s
13 maan töihin irtisanomisajaksi. Työnantajan ei katsottu tarjonneen A:lle työtä työsopimuslain 42 :n 3 momentissa säädetyssä viikon määräajassa. Työnantaja velvoitettiin suorittamaan työstä kieltäytyneelle A:lle korvausta irtisanomisajan palkan ja lomakorvauksen menetyksestä aiheutuneesta vahingosta. (Ään.) Saarisen mukaan irtisanomisajan palkan menettämisestä aiheutuneella vahingolla tarkoitetaan siten kaikkia niitä palkkaetuja, jotka lomautusaikana irtisanottu työntekijä voisi normaalisi ansaita irtisanomisaikana, ellei hän tuolloin olisi lomautettuna. Näin ollen tällaisena vahinkona tulee korvata myös lomakorvaus irtisanomisajalta. 40 Voidaan kuitenkin miettiä, miten tarkoituksenmukaista olisi saada lomautuksen aikana palkkaetuna esimerkiksi työsuhdematkalippu. Mielestäni tämä ottaen huomioon edun tarkoitus ei olisi kohtuullista työnantajan kannalta. Mahdollisesti sovellettavasta työehtosopimuksesta riippuen vahinkona voi tulla korvattavaksi myös lomaraha. Työtuomioistuin Työntekijä oli irtisanoutunut oltuaan lomautettuna yli 200 päivää. Työehtosopimuksen mukaan lomaraha maksettiin myös mahdollisen lomakorvauksen yhteydessä, mikäli työsuhde lomakautena päättyi muusta kuin työntekijästä itsestään johtuvasta syystä. 41 Työtuomioistuin totesi, että TSL 5 luvun 7 :n tarkoituksena oli turvata työntekijän asema tilanteissa, joita on pidetty verrannollisina työnantajan taloudellisilla tai tuotannollisilla syillä suorittamaan työsuhteen irtisanomiseen. Sovellettavassa irtisanomissuojasopimuksessa oli vastaavasti kuin työsopimuslaissa rinnastettu työntekijän irtisanoutuminen roikkolomautustilanteessa työnantajan toimittamaan kollektiiviseen irtisanomiseen. Työsuhteen päättymisen ei siten voitu roikkolomautustilanteissa katsoa johtuneen työntekijästä johtuvasta syystä ja työntekijällä oli oikeus myös lomarahaan Irtisanomisajan palkka suhteessa työttömyysturvaan Työntekijällä ei ole oikeutta työttömyyspäivärahaan siltä ajalta, jolta henkilöllä on oikeus saada työnantajalta lain tai työehtosopimuksen taikka työsopimuksen mukaista irtisanomisajan palkkaa. Tapauksessa TLLK /99/A henkilö oli irtisanoutunut palveluksesta työsopimuslain 42 :n nojalla lomautuksensa kestettyä 333 päivää. Työnantaja ei ollut maksanut hänelle hänen pyytämäänsä neljän kuukauden irtisanomisajan palkkaa lomakorvauksineen ja hän oli hakenut näitä palkkaturvasta. Koska työttömyyspäivärahaan ei ollut oikeutta ajalta, jolta henkilöllä oli oikeus saada työnantajalta irtisanomisajan palkkaa, hänellä ei ollut oikeutta työttömyysturvaan. Koska henkilön kohdalla oikea noudatettava irtisanomisaika oli viisi kuukautta, evättiin häneltä vastaavalta ajalta oikeus päivärahaan lomautusilmoitusajalla vähennettynä. 40 Saarinen 1996 s Tapauksessa oli kysymys Metalliteollisuuden Keskusliiton ja Teknologiateollisuus ry:n välille solmitusta työehtosopimuksesta. 169
14 Lomautusilmoitusaika voidaan sopia pois. Päivärahaoikeus alkaa aina lomautuksesta. Roikkolomautustilanteessa työsuhde päättyy jo aikaisemmasta vaiheesta alkaen, eli normaalisti lomautuksen alkamisesta lukien. 5. Lopuksi Työsuhde voi todellisuudessa jäädä roikkumaan hyvinkin pitkäksi aikaa työntekijän ollessa lomautettuna, jos kumpikaan taho ei käytä oikeuttaan irtisanomiseen. Sekä työnantajalla ja työntekijällä voi olla syitä, miksi työsuhde halutaan pitää voimassa. Roikkolomautuksen jatkuminen hyvin pitkään saattaa johtaa käytännössä kyseisenlaisiin ongelmiin esimerkiksi työntekijän ja työnantajan velvollisuuksien ja oikeuksien sekä työsuhteen päättymisen tulkinnoissa. Roikkolomautukseen liittyvät kysymykset voivat aiheuttaa hankaluuksia myös kolmannelle taholle, kuten esimerkiksi työnantajalle, jonka kanssa lomautettu työntekijä on tehnyt toissijaisen työsopimuksen. Mielestäni voitaisiin miettiä, olisiko mahdollista asettaa takaraja roikkolomautukselle ja olisiko työsuhteen päättymisen lomautuksen kestettyä huomattavan pitkän ajan kaikissa tilanteissa aina välttämätöntä olla nimenomaiseen tahdonilmaisuun sidottu. Lomautuksen on kuitenkin tarkoitettu aina olevan väliaikainen toimenpide ja lomautusta koskeva sääntely on laadittu tästä lähtökohdasta. Käytännössä osapuolet voitaisiin esimerkiksi velvoittaa reagoimaan jollain tavalla lomautuksen kestettyä yhdenjaksoisesti 200 päivää. Työnantajaa voitaisiin edellyttää selvittämään, onko ylipäänsä nähtävissä mahdollisuuksia lomautuksen päättämiseen ja työnteon jatkumiseen. On myös täysin mahdollista, että työntekijä ei ole edes tietoinen oikeudestaan irtisanoa työsopimus ja saada irtisanomisajan palkkansa. Epäselvyyttä aiheuttaa myös työsuhteen päättymisajankohdan tulkinta ja siitä johtuvat ongelmat esimerkiksi erilaisten etuuksien laskemisessa, mikäli jälkikäteen todetaan työnantajan todellisena tarkoituksena olleenkin lomautuksen sijaan irtisanominen. Työntekijän oikeus irtisanoa työsopimus päättymään välittömästi ja oikeus saada irtisanomisajan palkkansa lomautuksen kestettyä yhdenjaksoisesti 200 päivää on syntynyt tarpeesta ja noudattaa työoikeuden periaatteita, mutta sääntelyä voitaisiin edelleen täsmentää ja selkiyttää ongelmien välttämiseksi sekä erityisesti työntekijän aseman vahvistamiseksi, myös (roikko)lomautuksen keston aikana. Lähteet Hallituksen esitys Eduskunnalle työsopimuslaiksi ja eräiksi siihen liittyviksi laeiksi (HE 157/ 2000 vp). Hallituksen esitys Eduskunnalle laiksi työsopimuslain 38 ja 42 :n sekä merimieslain 41 ja 45 :n muuttamisesta (HE 203/1995 vp). Hietala, Harri Kahri, Tapani Kairinen, Martti Kaivanto, Keijo: Työsopimuslaki käytännössä. Helsinki
15 Kairinen, Martti Koskinen, Seppo Nieminen, Kimmo Valkonen, Mika: Oikeuden perusteokset. Työoikeus. WSOY Lakitieto. Helsinki Koskinen, Seppo: Työsopimuksen raukeamisesta. Edilex Asiantuntijakirjoitukset , referee-artikkeli osoitteessa Koskinen, Seppo Nieminen, Kimmo Valkonen, Mika: Työsuhteen päättäminen. WSOY. Helsinki Moilanen, Juha-Matti: Sopimukset työsuhteen päättyessä. Talentum. Helsinki Rautiainen, Hannu Äimälä, Markus: Työsopimuslaki. WSOYPro. Helsinki 2007 Saarinen, Mauri: Työsuhdeasioiden käsikirja. Helsinki Saarinen, Mauri: Työsuhteen pelisäännöt. Talentum. Helsinki Tiitinen, Kari-Pekka Kröger, Tarja: Työsopimusoikeus. Talentum. Helsinki Tiitinen, Kari-Pekka Kröger, Tarja: Työsopimusoikeus. Talentum. Helsinki Tiitinen, Kari-Pekka Kröger, Tarja: Työsopimuslaki Lakimiesliiton Kustannus, Helsinki (Seppo Koskisen haastattelu Edilexissa koskien työsopimuksen raukeamista ) Oikeustapaukset Korkein oikeus KKO 2006:104 KKO 2005:52 KKO 1999:45 KKO 1995:47 KKO 1994:24 KKO 1995:91 KKO 1995:92 KKO 1994:90 KKO 1994:126 Hovioikeus Helsingin hovioikeus nro 5 (S 08/1180) Työtuomioistuin TT TT Työttömyysturvalautakunta TTLK /99/A 171